གསུམ་པ་ཉིན་རྩིས་ངོ་སྤྲོད།ཐོག་མར་ཚེས་གྲངས་ཀྱི་ཨང་ཀིདེ་ནས་རེས་གཟའ།རྒྱུ་སྐར།གཟའ་ཉིའི་འབྱུང་ཁམས།འཕྲོད་ཆེ་ཆུང་།སྦྱོར་བ།རྟེན་འབྲེལ།བྱེད་པ།འབྱུང་རྩིས་ལུགས་ཀྱི་ལོ་བརྙན།སྤར་སྨེ།ས་བདག་རཱ་ཧུ།ཞག་གི་ས་བདག་ཉི་ནགཔི་ལིང་།ཟིན་ཕུང་།ཕུང་ཟོར།ཀི་ཀང་།ཧལ་ཁྱི།གནམ་ཁྱི།གནམ་སྦྱོར།གཟའ་རྒོད།དབུལ་ལགཕོ་ཉ།དམ་ཤིང་།བར་གནས།ཀ་ཁྱུང་།དྲ་ཆེན་སོགས་གང་ཡོད་སྐར་ཡིག་ལྟར་འགོད།སྡེ་བརྒྱད་རྒྱུ་དུས་ནི།མ་མོ་སྲོད།བཙན་ཉི་ཤར།རྒྱལ་པོ་ཐོ་རེངས།ཀླུ་ཉི་ཤར།ད་དུང་ཀླུ་ཐེབས་ཟློག་གི་རིགས་སོགས་མང་དུ་ཡོད་ཀྱང་བཻ་དཀར་གཏན་ལེ་ལྟར་འབྲི།གནམ་སྒོ།ཉི་ཁམས་སོགས་དང་།མཚམས་འདི་ནས་སྐབས་བབས་ཀྱི་རྟགས་ཕྲན་སྣ་ཚོགས་འགོད།དབུགས་སྒང་།ཁྱིམ་སླེབས།དབྱར་དགུན་ཉི་ལྡོགརྀ་ཥི།ཕག་ཞག་བཅས་སྒོ་ཁྱིམ་ནང་དུ་བཀོད་ནས་གཟའ་ཉིའི་ཚད་ཁྲ་དང་།གོང་དུ་ཟླ་བ་གང་ཡིན་གྱི་ཨང་ཀི་འབྲི།རྒྱ་རྩིས་དབུགས་སྒང་འགོད་ན་ཡང་དེ་བཞིན་ནོ།།སྒྲ་གཅན་གནོད་ལྔ་ནི།གཡས་མཆེ།གཡོན་མཆེ།གདོང་།དུ་བ།འཁྱུད་པ།སོལ་བའོ།།ལྷག་དོན་གཤམ་དུ་ཨང་ཀི་བརྩེགས་མ་ཚན་པ་ལྔ་བོ་དེའི་རྒྱུ་མཚན་ཤེས་པ་ཤིན་ཏུ་ནས་ཀྱང་དོ་གལ་ཆེ།ཚན་པ་དང་པོ་གྲུབ་རྩིས་ཀྱི་ཚེས་ཞག་གཟའ་དག་ཡིན།དེའི་དང་པོས་རེས་གཟའ་སྟོན།དེའི་འོག་གི་གཉིས་པ་ཆུ་ཚོད།དེ་འོག་གསུམ་པ་ཆུ་སྲང་བཅས་ནི་ཚེས་ཞག་དུས་ལོངས་ཡིན་པས།གྲངས་ཇི་ཙམ་ཡོད་པ་དེ་ཟད་མཚམས་རེས་གཟའ་མ་འཕོས་ཀྱང་ཚེས་གྲངས་རྫོགས་པ་ཡིན་པས།དེ་འཕྲལ་ཕྱི་མའི་ལོངས་སྤྱོད་མགོ་ཚུགས་པ་ཡིན་ནོ།།ཚན་པ་གཉིས་པ་རེས་འགྲོགས་ཟླ་སྐར་ཏེ་རེས་གཟའ་དང་ལྷན་ཅིག་དུ་འགྲོགས་པའི་ཟླ་སྐར་སྟེང་ཚེས་ཞག་ལོངས་སྤྱོད་བསྣན་ན་ཚེས་འཁྱུད་ཟླ་སྐར་ཞེས་ཚེས་དེར་ཟླ་བ་གནས་པའི་སྐར་མ་ཡིན།དེ་ལས་དང་པོ་སྐར་གནས་དང་།དེ་འོག་གནས་གཉིས་ནི༼ཆུ་ཚོད།ཆུ་སྲང་གཉིས་ཡིན།༽ཟླ་སྐར་གྱི་ལོངས་སྤྱོད་ཡིན་པས་དེ་ལ་གྲངས་ཇི་ཡོད་པ་དེ་ད་ནངས་ནམ་ལངས་ཕན་ལ་ཟླ་བས་སྐར་མ་དེའི་སྟེང་ནས་སྤྱད་ཟིན་པ་ཡིན།འདི་དག་ནི་དུས་ཚོད་མ་ཡིན་ཏེ་ཡུལ་གྱི་ལོངས་སྤྱོད་ཅེས་ཉི་ཟླ་སོགས་བགྲོད་བྱེད་གཟའ་རྣམས་ཀྱི་བགྲོད་ཡུལ་རྒྱུ་སྐར་ཉེར་བདུན་རེ་རེའི་ས་ཁྱོན་ལ་དུམ་བུ་དྲུག་ཅུ་རེ་བྱས་པ་ཡིན་ཞིང་།ཟླ་བ་བགྲོད་འགྲོས་མྱུར་བས་རགས་རྩིས་སུ་ཉིན་རེ་ལ་སྐར་མ་རེའི་ས་ཁྱོན་བགྲོད་ཐུབ་པ་ཡིན།ཚན་པ་གསུམ་པ་ཉི་དག་སྐར་མ་སྟེ་ཉི་མ་རང་འགྲོས་ཀྱིས་གར་སླེབས་པའི་གནས་ཀྱི་སྐར་མ།དེ་ལས་སྟེང་ནི་སྐར་གནས་དང་།དེ་འོག་གནས་གཉིས་ནི༼ཆུ་ཚོད།ཆུ་སྲང་གཉིས་ཡིན།༽ཉི་སྐར་གྱི་ལོངས་སྤྱོད་ཡིན་པས།དེར་ཇི་ཡོད་དེ་ད་ནངས་ནམ་ལངས་ཕན་ལ་ཉི་མས་སྐར་མ་དེའི་སྟེང་ནས་ལོངས་སྤྱད་ཟིན་པ་ཡིན།འདི་ཡང་དུས་ཚོད་ཀྱི་ལོངས་སྤྱོད་མིན།ཡུལ་ལོངས་ཞེས་བགྲོད་ཡུལ་རྒྱུ་སྐར་ཉེར་བདུན་རེ་རེ་ལ་དུམ་བུ་དྲུག་ཅུ་རེར་བྱས་པ་ལ་ཉི་མ་བགྲོད་འགྲོས་དལ་བས་ཉིན་དེར་ཡུལ་གྱི་ཆུ་ཚོད་བཞི་ལྷག་ཙམ་ལས་མི་འགྲོ་བ་ཡིན་ནོ།།ཚན་པ་བཞི་བ་སྦྱོར་བ་སྟེ་རེས་གཟའ་འཆར་བའི་ལྷ་ཡིན།དེ་ལས་གནས་དང་པོ་སྦྱོར་བའི་གནས་ཡིན་ཞིང་།འོག་གནས་གཉིས་ནི་སྦྱོར་བའི་ལོངས་སྤྱོད་ཡིན།དེ་ནི་ནམ་ལངས་ཕན་ལ་སྤྱད་ཟིན་པའི་ཆུ་ཚོད་དང་ཆུ་སྲང་གི་གྲངས་ནི་དུས་ལོངས་ཡིན་ནོ།།ཚན་པ་ལྔ་བ་ནི་དོན་ཁྱིམ་འདས་ཞག་ཅེས་པ་ཡིན།དོན་དུ་ཉི་མ་ཁྱིམ་བཅུ་གཉིས་ཀྱི་ནང་ནས་ད་ལྟ་ཁྱིམ་གང་དུ་སླེབས་ཡོད་པ་དང་ཁྱིམ་དེར་སླེབས་ནས་འདས་ཞག་གི་ལོངས་སྤྱོད་ཇི་ཙམ་སོང་བའི་ཚད་སྟོན་པ་ཡིན།དེ་ལས་གནས་དང་པོས་ཁྱིམ་གང་དུ་སླེབས་ཡོད་པ་སྟོན།དེའི་འོག་གནས་གྲངས་ཀྱི་ཁྱིམ་དེའི་སྟེང་དུ་སླེབས་ནས་འདས་ཞག་ཇི་ཙམ་སོང་བ་དང་།འདས་ཞག་དེའི་སྟེང་དེ་རིང་གི་ཞག་ནང་ནས་ཆུ་ཚོད་གྲངས་ཀྱིས་འདས་ཞག་སྟོན་པ་ཡིན་ནོ།།ད་དུང་བྱེད་རྩིས་ཀྱི་ལྔ་བསྡུས་འགོད་སྟངས་ཡོད་ཀྱང་འདིར་ཡིག་ཚོགས་སྐྱོང་ཕྱིར་མ་བྲིས།ཞིབ་པར་ཤེས་འདོད་ན་བདག་གི་དྲིན་ཅན་རྩ་བའི་བླ་མ་རྗེ་བསམ་འགྲུབ་རྒྱ་མཚོ་ཚང་གིས་མཛད་པའི་སྐར་རྩིས་ཀུན་འདུས་ནོར་བུ་སོགས་རྩིས་གཞུང་གཞན་དུ་བལྟ་བར་བྱའོ།།